English: Verbal spat broke out between two doctors at an operation theatre in a hospital at Udaipur in Rajasthan.
Telugu: రాజస్థాన్ జోధ్ పూర్ లోని ఉమైద్ ఆస్పత్రిలో దారుణం జరిగింది. ఆపరేషన్ థియేటర్ లోనే ఇద్దరు డాక్టర్లు గొడవపెట్టుకున్నారు. నిండు గర్భిణికి ఆపరేషన్ చేస్తున్న టైంలో ఇద్దరు డాక్టర్లకు మధ్య వివాదం తలెత్తింది. మాటా మాటా పెరిగి ఆపరేషన్ ను మధ్యలోనే ఆపేశారు వైద్యులు. ధియేటర్ లోనే ఘర్షణకు దిగారు. పక్కనే ఉన్న సిబ్బంది వారించినా పట్టించుకోలేదు. ఒకరినొకరు తిట్టుకున్నారు. ఈ తతంగాన్ని అంతా వీడియో తీసిన సిబ్బంది నెట్ లో పెట్టారు. ఆపరేషన్ మధ్యలోనే నిలిచిపోవడంతో.. ఈ లోకాన్ని చూడకుండానే పసిగుడ్డు ప్రాణాలు వదిలింది. ఆపరేషన్ ధియేటర్ లో డాక్టర్ల గొడవ వీడియో వైరల్ కావటంతో చర్యలకు ఆదేశించింది రాజస్థాన్ ప్రభుత్వం.